**IJ-nr 2014-18 - Reisebyråtrusselsaken**

En reiseoperatør i 40-årene ble i november 2014 i Bergen tingrett dømt til fengsel i ti måneder for truende og plagsom oppførsel, blant annet overfor tre journalister.

I tillegg til trusler mot blant annet lederen for Reisegarantifondet og representanter for påtalemyndigheten, omhandlet den omfattende tiltalebeslutningen også plagsom oppførsel overfor en rekke offentlig ansatte, kunder og tre journalister som hadde dekket saker knyttet til tiltaltes virksomhet. I tillegg til fengselsstraffen er mannen ilagt såkalt kontaktsforbud overfor en rekke av de fornærmede. Han er også dømt til å betale tilbake tilsammen drøyt 170.000 kroner til kunder som har kjøpt pakketurer av selskapet.

Dommen er tilgjengelig ved henvendelse til NR-sekretariatet – post@nored.no - 22405050.